আইপিএল শেষ হতেই বেটিং কেলেঙ্কারির ছায়া। অখ্যাত কেউ নন, গড়াপেটা বিতর্কে এবার নাম জড়িয়েছে স্বয়ং বলিউড সুপারস্টার আরবাজ খানের। তিনি প্রকাশ্যে বেটিং করার কথা স্বীকারও করে নিয়েছেন। জানা গিয়েছেন আরবাজ নাকি জানিয়েছেন, ক্রিকেটের বেটিংয়ে তিনি আসক্ত।

এই বিষয়ে অন্যান্য খবর

বলিউড স্টারের বিরুদ্ধে আইপিএল-এ বেটিং-এর অভিযোগ, সমন পুলিশের
আইপিএল বেটিং: চাঞ্চল্যকর স্বীকারোক্তি আরবাজ খানের, উঠে এল আরও নাম


অযাচিত বিতর্কে জড়িয়ে যাওয়ার জন্য এবার আরবাজ খানকে তীব্র ভর্ৎসনা করলেন স্বয়ং তাঁর দাদা সলমন খান। শনিবারেই থানের পুলিশ আধিকারিকরা প্রায় চারঘণ্টা জেরা করেন আরবাজ খানকে। এক সর্বভারতীয় প্রতিবেদনের দাবি, সেখানেই আরবাজ খান স্বীকার করেন বেশ কিছু আইপিএল ম্যাচে তিনি গড়াপেটা করেছিলেন। জুয়ায় ২ কোটি ৭৫ লক্ষ টাকাও খুঁইয়েছেন তিনি। জানা গিয়েছে, আইপিএল বেটিংয়ে দুই বিখ্যাত বলিউড প্রযোজকের নামও উঠে এসেছে।
ডোম্বিভলিতে বেটিংয়ের চাঁই সোনু জালানকে গ্রেফতার করে জেরা করার পরেই উঠে আসে আরবাজ খানের নাম। নিজের ভাইয়ের নাম কলঙ্কিত হওয়ার পরেই আসরে নামেন স্বয়ং সলমন খান। মুম্বইয়ের এক বিখ্যাত ট্যাবলয়েডের প্রতিবেদন অনুযায়ী, নিজের ভাইয়ের কর্মকাণ্ডে রীতিমতো বিরক্ত তিনি। জোর বকা দিয়েছেন তিনি আরবাজ খানকে। আরবাজের ক্রিকেট জুয়ার কথা জানার পর সলমন ব্যক্তিগত ভাবে ভর্ৎসনা করেছেন।
জেরায় আরবাজ আরও স্বীকার করেছেন, তিনি প্রায় ছ’বছর ধরে গড়াপেটার কিংপিন সোনু জালানকে চেনেন। পরে আরবাজ সাংবাদিকদের সামনে জানান, তিনি পুলিশকে তদন্তে সহায়তার আশ্বাস দিয়েছেন। এর আগেও আইপিএল গড়াপেটায় নাম জড়িয়েছিল অভিনেতা বিন্দু দারা সিংহের।